Sanpedrotarra Arraun Elkartea

thumb|270px|San Pedro, 2018ko Kontxako sailkapen estropadan.
**Sanpedrotarra Arraun Elkartea** Pasaiako Pasai San Pedro auzoko arraun elkartea da. 1958an sortu bazen ere, 1880an irabazi zuen lehendabizikoz Kontxako Bandera. Guztira 15 aldiz irabazi du Kontxako Bandera. 

Kontxako lehenengo garaipena 1880. urtekoa du. 1927-1935 artean eta 1987-1997 artean izan zituen urrezko aroak. TKE Ligako ohiko elkartea izan bada ere azkenaldian KAE Ligan ari da, baina maila onean, hiru aldiz izan da Ligako txapelduna. 2024an TKE Ligan arituko da berriz.

## Uniformea 
Taldearen kolorea morea da eta traineruaren izena *Libia* da.

## Historia 
Sanpedrotarra Arraun Elkartea 1958an sortu bazen ere, traineru sanpedrotarrek historia handia izan dute aurretik ere.

### XIX. mendea 
Kontxako Banderako bigarren edizioa irabazi zuen 1880an. Urte horietan sanpedrotarrek ia urtero hartu zuten parte Kontxan eta postu onak lortu ere bai, 1897ko bigarren postua eta 1899ko garaipena esate baterako.

### Gerra aurrea 
[270px|thumb|[1927ko Kontxako Bandera irabazi zuen tripulazioa.]]
XX. mendea bikain hasi zuten sanpedrotarrek 1906an Kontxako bigarren bandera eskuratuz. 1917an ere beste garaipen bat izan zuen. Garai onena ordea 20 eta 30 hamarkadetan izan zuten, Kontxako sei bandera jarraian irabazi zituelarik "Aita Manuel"en kuadrilak, 1927an hasi eta 1932 arte.

### Elkartearen hasiera 
1957an arraunlari sanpedrotarrek Espainiako Batel Txapelketa irabazi zuten eta orduan Elkarte bat sortzea erabaki zuten. Hasieran batel eta trainerillatan aritu ziren Espainiako txapelketa ugari irabaziz eta ondoren trainerua uretaratu zuten berriz ere, 1971n Kontxako Banderan hirugarren postua lortuz.

### XX. mendearen bukaera 
Sanpedrotarra Arraun Elkartearen garai onenak 80. hamarkadaren erdialdera hasi ziren, 1986an Kontxan hirugarren egin ondoren 1987 eta 1999 artean Kontxako lau bandera. Juan Carlos Fontan izan zen urte horietako patroia eta *Libia* traineruaren izena. Harrobiko talde bat ere izan zuen, *Kalparra*, sanpedrotarren instalazioen izena hain zuzen ere.

2000 urtean arraunlarien aldaketak etorri ziren eta trainerua ateratzea lortu bazuten ere maila nabarmen jaitsi zen.

### XXI. mendea 
[thumb|270px|San Pedro [Getaria (argipena)|Getarian entrenatzen, 2011an.]]
XXI. mendea behe mailako ligatan hasi zuten. 2006an ordea KAE Liga irabazi eta TKE Ligara igo ziren. 2009an TKE Ligako bigarren postua eskuratu zuten. Kontxako banderan ez du zorte handirik eduki, izan ere 2010, 2011 eta 2012an zortzigarren postuan gelditu baitzen sailkapen estropadan eta beraz ez zuen Banderan lehiatzerik lortu. 2013an azkenean lortu zuen sailkatzea eta bosgarren egin zuen.

2014an eta 2015an ligan erdialdean ibili izan zen, tarteko estropada onak eginez ere bai. 2015ean Kontxako Banderarako sailkatu zen eta seigarren egin zuen. Hurrengo urteetan apal ibili da baina 2018an Kontxako Banderara sailkatzea lortu zuen. 2019 urtean jeitsiera play-offak jokatuko zituen, azkenarekin puntutan berdinduta gelditu zen arren eta maila galdu zuen.

2020an bigarren egin zuen KAE Ligan eta igoera play-offak jokatu zituen baina ez zuen igoera lortu. 2021 denboraldia ere bikain hasi zuen, lidertza ere izan zuen, baina denboraldi gorabeheratsuaren ondorioz laugarren amaitu zuen. 2022an KAE Ligako txapelduna izan zen baina play-offetan ez zuen lortu mailaz igotzea. 2023an bigarren aldiz jarraian irabazi zuen KAE Liga eta play-offetan TKE Ligara itzuli zen

## Patroi historikoak 
Sanpedrotarren arteko patroi handienak **Aita Manuel** eta **Juan Carlos Fontán** izan dira dudarik gabe, hala ere lehenago izan ziren Kontxako Bandera irabazi zutenak ere.
* Manuel Arrillaga "Aita Manuel" (9): 1917, 1921 (Pasaia), 1927, 1928, 1929, 1930, 1931, 1932 eta 1935
* Sarria (Bixente?) (1): 1880
* Lukas Iturralde (1): 1899.

## Palmaresa 
280px|thumb|San Pedro Bilboko Banderan, 2012an.
280px|thumb|San Pedro 2023ko Gipuzkoako txapelketan.
### Kontxako Bandera 
* **Txapelduna (15):** 1880, 1899, 1906, 1917, 1927, 1928, 1929, 1930, 1931, 1932, 1935, 1989, 1991, 1993 eta 1994.
* Bigarrena (10): 1889, 1907, 1910, 1919, 1934, 1944, 1987, 1988, 1990 eta 1998.
* Hirugarrena (7): 1892, 1924, 1971, 1986, 1995, 1996 eta 2009.
* Sailkapen estropadako irabazlea (6): 1987, 1988, 1989, 1990, 1993 eta 1994.
* Sailkatua (19): 1986, 1987, 1988, 1989, 1990, 1991, 1992, 1993, 1994, 1995, 1996, 1997, 1998, 1999, 2008, 2009, 2013, 2015 eta 2018.

### TKE Liga 
* **Txapelduna (0)**
* Bigarrena (1): 2009
* Hirugarrena (0):
* Irabazitako estropadak (2025 barne): 2
* Parte hartzeak (14): 2007, 2008, 2009, 2010, 2011, 2012, 2013, 2014, 2015, 2016, 2017, 2018, 2019, 2024
* **Euskal Liga (1):** 1994 (ez ofiziala).
* **KAE 1 Liga (3):** 2006, 2022, 2023.
* *Gipuzkoako Promozio Liga* (1): 1993 (Kalparra)

### Espainiako Traineru Txapelketa 
* **Txapelduna (4):** 1988, 1989, 1990 eta 1994.
* Bigarrena (2): 1991 eta 1993.

### Euskadiko Traineru Txapelketa 
* **Txapelduna (7):** 1987, 1988, 1989, 1991, 1993, 1994 eta 1996.
* Bigarrena (3): 1990, 1998 eta 2008.

### Gipuzkoako Traineru Txapelketa 
* **Txapelduna (9):** 1988, 1989, 1990, 1993, 1994, 1995, 1996, 1997 eta 2009.

### Gainontzeko estropadak 
Gizonezkoen A eta B taldeek lorturiko banderak.

### Trainerillak 
* Espainiako Txapelketa (4): 1965, 1971, 1988 eta 1989.
* Euskadiko Txapelketa (2): 1988 eta 1989.
* Gipuzkoako Txapelketa (3): 1987, 1989 eta 1990.
* Zarauzko trainerilla estropadak (1): 1968.
* Bermeoko trainerilla estropadak (1): 1965.

### Batelak 
* Espainiako Txapelketa (5): 1957, 1967, 1969, 1970 eta 1971.
* Gipuzkoako Txapelketa (4): 1970, 1971, 2010 eta 2012.

## Azken denboraldiak 
* (p.o.) play-offak

## B trainerua 
1990 eta 1995 artean sanpedrotarrek bigarren traineru bat uretaratu zuen eta **Kalparra** izena jarri zioten. Sei denboraldi horietan hainbat bandera irabazi zituen. 1991ean "Descubridor bandera" eta Donibane Lohizunekoan garaile izan zen, 1993an Traineru gipuzkoarrak promozionatzeko liga irabazi zuen (Pasaia eta Fortuna banderak barne) eta 1995ean bost bandera irabazi zituen:
* Gipuzkoako Promozio Liga: 1993
* Descubrimiento Bandera (1): 1991
* Donibane Ziburuko Estropada (1): 1991
* Koxtaperen Bandera (1): 1993
* Fortunaren Promozio Bandera (1): 1993
* Bartzelonako Euskal Etxea (1): 1994
* Hendaiako Bandera (1): 1995
* Oreretako Bandera (1): 1995
* Llanesko Bandera (1): 1995
* Ría del Asón Bandera (1): 1995
* Lekeitioko San Antolin Bandera (1): 1995

Hamabost urte beranduago, 2010an berriz atera zuen bigarren trainerua San Pedrok. KAE 2 Ligan aritu zen eta emaitzarik onena 2013an izan zuen, Ligan zortzi bandera eskuratu zituen eta Ligako txapeldun gelditu zen. Urte bakarra egin zuen KAE 1 mailan baina 2015ean play-offetan berriz itzuli zen, oraingoan ere urte bakarrerako. 2018an uretaratu zuen trainerua azken aldiz.

### Ligak 
* KAE 2 Liga
** Txapelduna (1): 2013
** Hirugarrena (2): 2012, 2015

### Banderak 
### Denboraldiak 
* (p.o.) play-offak

## San Pedroko estropadak 
San Pedrok bi estropada antolatzen ditu Pasaiako Badian, alde batetik TKE Ligako San Pedroko Bandera eta bestetik KAE 2. mailako estropada.

Hauetaz gain 2009tik aurrera San Pedroko Test estropada antolatu izan du martxoan.

## Ikus, gainera 
* Euskal Herriko arraun taldeak

## Erreferentziak 
## Kanpo estekak 
*  Klubaren webgune ofiziala
*  KTE Ligako webgunea